laion/Wikipedia-Exotic huggingface dataset:
Alfred Suur (ooper)

"Alfred Suur" (originaalis Alfredo il grande) on Gaetano Donizetti ooper (melodramma serio) kahes vaatuses Andrea Leone Tottola libretole, mis lähtu helilooja Johann Simon Mayri samanimelise ooperi (1818) libretost. Esmaettekanne toimus 2. juulil 1823 Napoli Teatro San Carlos. Rollide esmaesitajad olid Andrea Nozzari (Alfred), Elizabeth Ferron (Amalia), Giovanni Botticelli (Eduardo), Michael Benedetti (Atkins), Teresa Cecconi (Enrichetta), Gaetana Gorini (Margherita), Gaetano Chizzola (Rivers) ja Massimo Orlandini (Guglielmo). Dirigeeris Nicola Festa. Ooperi partituur on silmnähtavate Rossini mõjutustega ja esimene Donizetti ooper, mis käsitles Inglismaa ajalugu. Esietendus kujunes kriitikute sõnul „suurejooneliseks läbikukkumiseks”. Teost ei päästnud ka väga hea lauljate ansambel eesotsas Bergamost pärit populaarse tenori Andrea Nozzariga ja Briti primadonna Elisabeth Ferroniga. Ooperi esitamisajalugu piirdus üheainsa etendusega. Alfredo (tenor), Inglismaa kuningas Amalia (sopran), Inglismaa kuninganna Eduardo (bass), Inglise armee kindral Atkins (bass), Taani armee kindral Enrichetta (metsosopran), inglise maatüdruk Margherita (sopran), teine inglise maatüdruk Rivers (tenor), taanlane Guglielmo (tenor), pastor Tegevus toimub üheksandal sajandil Athelny saarel Somersetis Taani sissetungi ajal. Ooper räägib loo anglosaksi kuningast Alfred Suurest. Kuninganna Amalia ja kindral Eduardo otsivad Inglismaa kuningat Alfredot, kes põgenes taanlaste eest. Ta saabub oma kaaskonnaga talupojaks maskeerituna Somerseti, kus pastor Guglielmo (William) annab neile varju ja võõrustab oma onnis. Sealt leiavad kuninga Amalia ja Eduardo. Kuningannat ja Eduardot jälitanud Taani kindral Atkins leiab varjupaiga ja sunnib Alfredot sealt lahkuma. Kuningapaar ja Eduardo põgenevad maa-aluse käigu kaudu, kuid sealt välja tulles üllatavad neid taanlased. Karjased ja talupojad eesotsas Guglielmo ja Eduardo sõduritega saabuvad täpselt õigel ajal, et taanlased ümber piirata. Arvestades oma vägede selget üleolekut, läheb Alfredo taanlaste vastu lahingusse. Taanlased saavad suurelt lüüa, kuid Atkinsil õnnestub mõne sõduriga võtta Amalia pantvangi. Inglased vabastavad kuninganna ja Alfredot tunnustatakse kui riigi vabastajat. Ansambel kooriga „Vieni, Eduardo: audace” Alfredo kavatiin „Non è di morte il fulmine” Koor „Il lasso fianco” Alfredo, Amalia ja Eduardo tertsett „Oh, bella speranza!” Atkinsi aaria kooriga „La sospirata preda” Ansambel kooriga „Deh, mi lascia, o sposa amata” Amalia ja Alfredo duett „Questa man, che un dì sull'ara” Enrichetta aaria „Quando al pianto, ed all'affanno” Koor „All'apparir dell'astro” Alfredo aaria „Che più si tarda? All'armi!” Amalia, Enrichetta, Atkinsi, Guglielmo ja Eduardo kvintett „Traditor! Di un ferro ancora..” Koor „Viva Alfredo! Il grande! Il prode!” Amalia finaali aaria” Che potrei dirti, o caro” William Ashbrook. Donizetti and his Operas, Cambridge University Press, 1982 Opera Rara. The Young Donizetti CD, London, 2004
Behamberg

Behamberg on vald (Gemeinde) Austrias Alam-Austria liidumaal Amstetteni ringkonnas. Behamberg asub Mostviertelis. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Statistik Austria: Bevölkerung zu Jahresbeginn 2002–2016 nach Gemeinden
Süvaveeliikur

Süvaveeliikur, ka süvasukelaparaat (inglise keeles deep-submergence vehicle; lühend DSV) on iseliikuv süvavette sukelduv mehitatud sukelaparaat. DSV-d jaotatakse tavaliselt kahte tüüpi: uurimis-süvaveeliikurid, mida kasutatakse süvamere uurimisel ja päästesüvaveeliikurid, mis on ette nähtud uppunud allveelaeva meeskonna päästmiseks. Lisaks neile kahele on ka eriotstarbelisi süvaveeliikureid (kasutatakse näiteks salajastel missioonidel). Vanemat tüüpi süvaveeliikureid nimetatakse batüskaafideks (sellise sõna võttis kasutusele 1930. aastatel esimese süvaveeliikuri konstruktor Auguste Piccard). DSV-2 Alvin (Alvin-klassi sukelaparaat) Deepsea Challenger (DCV-1) DSV Shinkai 6500 DSV Limiting Factor Mir 1 Mir 2 Nautile Jiaolong Fendouzhe Titan Eesti õigekeelsussõnaraamat ÕS 2018. eki.ee
Jelizovo

Jelizovo (vene keeles Елизово) on linn Venemaal Kamtšatka krais, Jelizovo rajooni halduskeskus. Jelizovo asub Avatša jõe ääres, Petropavlovsk-Kamtšatskist ligikaudu 32 km loodes. Jelizovo on elanike arvult teine linn Kamtšatka krais. Linnas asub Jelizovo lennujaam. Küla rajati 1848. aastal ja sai nimeks Starõi Ostrog. 1897. aastal sai küla Kamtšatka Venemaaga ühendamine 200. aastapäeva puhul admiral Vassili Zavoiko (1809–1898) auks nimeks Zavoiko. 1924. aastal sai küla 1922. aastal hukkunud partisanisalga komanöri Georgi Jelizovi järgi uueks nimeks Jelizovo. Alevi staatus anti Jelizovole 1964. aastal. Linnaõigused sai Jelizovo 1975. aastal. Q126951212 Елизово "Мой Город" : Народная энциклопедия городов и регионов России. Vaadatud 1. juulil 2023
Biberbach (Alam-Austria)

Biberbach on vald (Gemeinde) Austrias Alam-Austria liidumaal Amstetteni ringkonnas. Biberbach asub Mostviertelis Ybbsi ja Urli jõe vahelisel küngastikul. Statistik Austria: Bevölkerung zu Jahresbeginn 2002–2016 nach Gemeinden
Vadzim Prakopjeŭ

Vadzim Jeŭhrafavič Prakopjeŭ (valgevene keeles Вадзiм Еўграфавiч Пракоп'еў; vene keeles Вадим Евграфович Прокопьев Vadim Jevgrafovitš Prokopjev; sündinud 4. detsembril 1971 Minskis Valgevene NSV-s) on valgevene poliitaktivist ja ettevõtja. Vadzim Prakopjeŭ on lõpetanud Minskis erakõrgkooli Tänapäevaste Teadmiste Instituudi rahanduse erialal. Hiljem sai temast restoranipidaja. Pärast 2020. aasta Valgevene meeleavaldusi oli ta sunnitud riigist lahkuma. Välismaal jätkas ta Łukašenka režiimi suhtes opositsioonilist tegevust. Aprillis 2022 oli Prakopjeŭ seotud Ukraina territooriumil valgevene vabatahtlikest koosneva sõjalise formeeringu Pahonia loomisega. Juunis 2023 mõistis Minski linnakohus Prakopjeŭ tagaselja süüdi terrorismis ja määras talle karistuseks 25 aastat vabadusekaotust. Вадим Прокопьев – о новом белорусском подразделении интернационального легиона ВСУ. golosameriki.com, 4. aprill 2022 В Беларуси бывшего ресторатора Вадима Прокопьева заочно приговорили к 25 годам колонии по делу о "терроризме". currenttime.tv, 21. juuni 2023
Valitsemine

Valitsemine, ka valitsus, on võimu teostamine, riigijuhtimise ja elu korraldamine laiemas mõttes. "Valitsuse" all mõeldakse eesti keeles enamasti täidesaatva võimu institutsiooni. Valitsus on valitsemise üks teostaja, kes peab arvestama ametiühingutega, kodanike ühendustega, rahvusvahelisete organisatsioonidega, hargmaiste korporatsioonidega, avaliku arvamusega ja kõige üldisemas mõttes rahvaga. Riigi osakaal valitsemises on aastatega vähenenud, kuid riigile kuulub jätkuvalt keskne roll selles. Valitsemine võib toimuda ka ilma valitsuseta.  Pikemalt artiklis valitsemisvormid oligarhia aristokraatia monarhia türannia demokraatia Mõisavalitseja valitses mõisas inimesi mõisnikult saadud volituste piires. Hea valitsemine Globaalne valitsemine Ettevõtete haldamine Valitsemine ja hea valitsemine. Poliitikauuringute keskus PRAXIS. Konverentsikogumik, 2004 Heywood, A. (2007). Politics. Basingstoke, New York, lk 6
Ottilie-Armilde Tinnuri

Ottilie-Armilde Tinnuri (sündinud Luusenberk, neiupõlvenimi Tammaru; 3. veebruar 1914, Siberi küla Viru-Nigula vallas – 1. aprill 2024) oli eesti pikaealine. Ta elas 110 aasta, 1 kuu ja 29 päeva vanuseks ja on kõigi aegade vanim eestlane, kelle vanus on dokumentaalselt tõestatud. Ta töötas pensionileminekuni puidutsehhis viimistlejana. Tal on kaks last, viis lapselast ning 11 lapselapselast: kaheksa tüdrukut ja kolm poissi. [1], Virumaa Teataja, 3. veebruar 2023 Vaata, kuidas 100-aastane proua esimest korda loomaaias käis, ERR, 8. juuli 2014 Palju õnne ja tervist! Eesti vanim elanik tähistab 110. sünnipäeva, Virumaa Teataja, 2. veebruar 2024
Ennsdorf

Ennsdorf on vald (Gemeinde) Austrias Alam-Austria liidumaal Amstetteni ringkonnas. Ennsdorf asub Ennsi jõe ääres. Rooma riigis oli see Noricumi piirkonna osa. Seda on ürikutes esmamainitud 1244. aastal. Kogu aja on see olnud tihedalt seotud Ennsi linnaga, kuigi see kuulus 1779. aastani Sankt Valentinile. 5. mail 1945 asendas SS-üksusi u 800 sõdurit Ennsdorfist. 7. mail ebaõnnestusid läbirääkimised alistumiseks. 8. mail 1945 ootas kindralmajor Stanley Eric Reinhart, et 15 000 – 16 000 Saksa sõjaväelast ületab Ennsdorfi silla, et alistuda. 10. mail võtsid võimu üle Nõukogude sõdurid. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Statistik Austria: Bevölkerung zu Jahresbeginn 2002–2016 nach Gemeinden
Ernsthofen

Ernsthofen on vald (Gemeinde) Austrias Alam-Austria liidumaal Amstetteni ringkonnas. Statistik Austria: Bevölkerung zu Jahresbeginn 2002–2016 nach Gemeinden
Spassk-Dalni

Spassk-Dalni (vene keeles Спасск-Дальний) on linn Venemaal Primorje krais. Spassk-Dalni on Spasski rajooni halduskeskus, kuid ei kuulu ise rajooni koosseisu. Spassk-Dalni asub Hanka järvest ligikaudu 19 km kaugusel. Linna läbib Siberi raudtee. Küla rajati 1886. aastal ja see kandis esialgu nime Spasskoje. 1917. aastal sai asula linnaõigused ja uueks nimeks Spassk. Praeguse nime sai Spassk-Dalni 1929. aastal. Спасск-Дальний "Мой Город" : Народная энциклопедия городов и регионов России. Vaadatud 1. juulil 2023
Ertl

Ertl on vald (Gemeinde) Austrias Alam-Austria liidumaal Amstetteni ringkonnas. Antiikajal oli praeguse Ertli ala Noricumi provintsi osa. Territoorium oli asustatud keskneoliitikumis (u. 2500. aastal eKr), millest annab tunnistust mõnede selle perioodi kivikirveste, tööriistade ja muude esemete avastamine. Tänapäevane linn moodustati 1922. aastal Sankt Peteri ja Waidhofeni kihelkondade osadest. Ertlist sai omaette kihelkond 1930. aastal. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Statistik Austria: Bevölkerung zu Jahresbeginn 2002–2016 nach Gemeinden
Euratsfeld

Euratsfeld on vald (Marktgemeinde) Austrias Alam-Austria liidumaal Amstetteni ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Statistik Austria: Bevölkerung zu Jahresbeginn 2002–2016 nach Gemeinden
Juht

Juht on mõne sõiduki juhtimises seisnev elukutse ja amet, näiteks bussijuht, taksojuht, autojuht, kraanajuht, vedurijuht, laevajuht. Juht (inglise keeles manager) on amet, millega kaasneb õigus, kohustus ja vastutus tagada organisatsiooni ettenähtud toimimine. Juht võib füüsikas olla elektrijuht, valgusjuht, lainejuht vms. Valitsusjuht
Pulmad villas

"Pulmad villas" (originaalis "Le nozze in villa") on Gaetano Donizetti koomiline ooper (opera buffa) kahes vaatuses Bartolomeo Merelli libretole August von Kotzebue komöödia "Die deutschen Kleinstädter" (1802) järgi. Esmaettekanne toimus 1820.-1821. aastal (täpne kuupäev teadmata) Mantova Teatro Vecchios, kus peaosas oli Fanny Eckerlin (Sabina). Ooper komponeeriti 1819. aastal ja oli valmis enne suve lõppu. Lavastamist Montovas tuli oodata 18 kuud. Kes oli teose sponsoriks ning miks lavastamine viibis, pole teada. Võimalik, et vahendajaks oli Paolo Zancla ooperi rändtrupp, kes selle Mantovas karnevalihooajal ette kandis. Ooper kukkus esietendusel totaalselt läbi ja rohkem selles teatris ette ei kantud. Libretist Bartolomeo Merelli süüdistas ooperi läbikukkumises mitmeid lauljaid, eriti primadonna kapriisitsemist ja pahatahtlikkust. Teada on veel ettekanne Genovas 1822. aasta kevadel pealkirjaga "I provinciali, ossia Le nozze in villa". Donizetti originaalpartituur on kadunud, kuid teose mittetäielik koopia, millel puudub II vaatuse kvintett, on Pariisi konservatooriumi raamatukogus. Esietenduse suhteline ebaõnnestumine ei takistanud teose taaselustamist Bergamo Donizetti teatris Donizetti ooperifestivalil 2020. aastal. Osa puuduvast muusikast lisasid omalt poolt Elio, Rocco Tanica ja Enrico Melozzi. Sabina (metsosopran), Don Petronio tütar Trifoglio (bass), koolmeister, poeet Claudio (tenor), feodaal, heal järjel noor mees Don Petronio (bass), Sabina isa Anastasia (kontraalt), Don Petronio ema Rosaura (sopran), Don Petronio lapselaps Anselmo (tenor), Don Petronio teener Tegevus toimub ühes Saksamaa väikelinnas 18. sajandil. Sabina on armunud Claudiosse. Kuid Don Petronio on lubanud tütre koolmeister Trifogliole. Sabina kannab armastuse märgina Claudio portreega medaljoni. Ta räägib, et pildil on kuningas. Kui Caludio külasse ilmub, koheldakse teda kuningana. Pärast mitmeid arusaamatusi ei soovi Trifoglio tülitseda ja taandub. Peamiseks Sabinast loobumise põhjuseks on teadasaamine, et neiul pole kaasavara. Claudio jõuka maaomanikuna on võidumees. Sabina kavatiin „Sospiri del mio sen” Petronio, Sabina ja Trifoglio tertsett ”Questo, che a te presento” Claudio kavatiin „Affetti teneri” Petronio aaria „Ombre degl'Avi miei” Ansambel kooriga „Non paventare, o caro” Claudio, Petronio ja Sabina tertsett „In lei vegg'io l'oggetto” Anastasia aaria „Se la Donna non ci fosse” Claudio aaria „Dai suoi bei lumi il core” Claudio, Sabina, Trifoglio, Petronio ja Anastasia kvintett „Aura gentil, che mormori” Petronio ja Trifoglio duett „Per sì bel nodo, amico” Sabina aaria kooriga ”Non mostrarmi in tale istante” Finaali ansambel kooriga „Dunque andiamo, festeggiamo” Charles Osborne. The bel canto operas of Rossini, Donizetti, and Bellini, Portland, Amadeus Press, 1994 DYNAMIC. Donizetti Le Nozze in Villa, Viin, 2020
Ferschnitz

Ferschnitz on vald (Marktgemeinde) Austrias Alam-Austria liidumaal Amstetteni ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Statistik Austria: Bevölkerung zu Jahresbeginn 2002–2016 nach Gemeinden
Amundsen

Amundsen on norra perekonnanimi. Roald Amundsen (1872–1928), norra polaaruurija Steinar Amundsen (1945–2022), norra kanuusõitja
Haag (Alam-Austria)

Haag on linn (Stadtgemeinde) Austrias Alam-Austria liidumaal Amstetteni ringkonnas. See asub Euroopa geograafilises keskkohas. Varem on mõned austerlased nimetanud Haagi "mormoonide külaks", kuna seal pidasid 20. sajandi algusest koosolekuid paljud riigi vähesed mormoonid. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Statistik Austria: Bevölkerung zu Jahresbeginn 2002–2016 nach Gemeinden
Nikolajevsk Amuuri ääres

Nikolajevsk Amuuri ääres (vene keeles Николаевск-на-Амуре, kuni 1926. aastani Nikolajevsk) on linn Venemaal Habarovski krais, Nikolajevski rajooni halduskeskus. Linn asub Amuuri vasakul kaldal. Linnas asub kaubasadam. Asutati sõjalise tugipunktina 1850. aastal. 1856. aastal sai linnaõigused ja uueks nimeks Nikolajevsk. Praeguse nime sai Nikolajevsk Amuuri ääres 1926. aastal. Николаевск-на-Амуре "Мой Город" : Народная энциклопедия городов и регионов России. Vaadatud 1. juulil 2023
Paltmale mõis

Paltmale mõis (saksa keeles Paltemal, läti keeles Paltmales muiža) oli rüütlimõis Liivimaal Riia kreisis Sigulda kihelkonnas. Baltisches historisches Ortslexikon. Teil II. Lettland (Südlivland und Kurland). Köln-Wien: Böhlau Verlag, 1990. Lk 449−450.
Rama mõis

Rama mõis (saksa keeles Rammenhof, läti keeles Ramas muiža) oli rüütlimõis Liivimaal Riia kreisis Sigulda kihelkonnas. Baltisches historisches Ortslexikon. Teil II. Lettland (Südlivland und Kurland). Köln-Wien: Böhlau Verlag, 1990. Lk 495−496.
Puuvillapõõsas

Puuvillapõõsas (Gossypium) on taimede perekond kassinaeriliste sugukonnas. Gossypium hirsutum – harilik puuvillapõõsas Puuvillapõõsas andmebaasis eElurikkus.
Hibisk

Hibisk (Hibiscus) on taimede perekond kassinaeriliste sugukonnas. Hibiscus rosa-sinensis – rooshibisk Hibiscus sabdariffa – hapu hibisk Hibiscus schizopetalus – lõhikhibisk Hibiscus syriacus – süüria hibisk Hibiscus trionum – kolmetine hibisk Hibisk andmebaasis eElurikkus.
Kavandamine

Kavandamine (ingl.k. design) on tegevus, mille tulemuseks on kavand või kavandid. Kavanditeks võivad olla joonised, spetsifikaadid, protseduurid, juhendid, juhised, näidised jms. Kavandamiseks on erinevaid metodoloogiaid, metoodikaid ja tehnikaid. Kavandamine on iseseisev distsipliin.
Pavoonia

Pavoonia (Pavonia) on taimede perekond kassinaeriliste sugukonnas. Perekond on saanud nime hispaania botaaniku José Antonio Pavón Jiméneze järgu. Perekonda kuulub umbes 290 liiki. Pavooniad on levinud Vana ja Uue Maailma troopikas või lähistroopikas Ameerikas, Aafrikas ja Aasia lõunaosas. Pavonia hastata Pavonia praemorsa Pavonia strictiflora – Goethe pavoonia Pavonia Cav.. Plants of the World Online. Kew Science. Vaadatud 16.8.2024 Pavoonia andmebaasis eElurikkus
Kõrge maasikas

Kõrge maasikas (Fragaria moschata) on roosõieliste sugukonda maasika perekonda kuuluv mitmeaastaste rohttaimede liik. Kõrge maasikas andmebaasis eElurikkus.
Polohõ rajoon

Polohõ rajoon (ukraina keeles Пологівський район) on rajoon Ukrainas Zaporižžja oblastis. Rajooni halduskeskus on Polohõ linn (18 111 elanikku). Rajoon on rajatud 1923. aastal. Praegused piirid said see 2020. aastal toimunud Ukraina haldusreformi käigus. Polohõ rajoon piirneb idas Donetski oblasti Volnovahha ja Mariupoli rajooniga, lõunas Berdjanski rajooniga, edelas Melitopoli rajooniga, läänes Vassõlivka rajooniga ning põhjas Zaporižžja rajooniga. Huljaipole (2022. aasta seisuga 12 786 elanikku) Molotšansk (6099 elanikku) Orihhiv (13 896 elanikku) Polohõ (18 111 elanikku) Tokmak (29 573 elanikku) Mala Tokmatška Novopokrovka Robotõne
Argus (sukelaparaat)

Argus (vene keeles Аргус) on mehitatud sukelaparaat, mis kuulus Širšovi Okeanoloogia Instituudile. Tänapäeval on Argus muuseumieksponaat. Argusega võis töötada kuni 600 m sügavuses. Meeskond oli kolmeliikmeline. Argus projekteeriti ja ehitati NSV Liidu Teaduste Akadeemia okeanoloogilise tehnika katse-konstrueerimisbüroos (peakonstruktor Nikolai Grebtsov). Sukelaparaat valmis ja lasti vette 1975. aastal. Arguse mõõtmed: pikkus 6,0 m, laius 2,6 m ja kõrgus 3,7 m.
Mir (sukelaparaat)

Mir 1 ja Mir 2 (vene keeles Мир-1; Мир-2) on mehitatud süvaveeliikurid, mis ehitati NSV Liidu Teaduste Akadeemia tellimusel Soome ettevõttes Rauma-Repola Oceanics (valmisid 1987). Tänapäeval on mõlemad Mirid muuseumieksponaadid. Miriga võis töötada kuni 6 km sügavuses (piirsügavus 6500 m). Meeskond oli kolmeliikmeline. Süvaveeliikuri Mir peamised konstruktorid olid Igor Mihhaltsev ja Sauli Ruohonen. Miride baaslaevaks sai uurimislaev Akademik Mstislav Keldõš. Nii baaslaev kui ka süvaveeliikurid kuulusid Širšovi Okeanoloogia Instituudile. Miri mõõtmed: pikkus 7,8 m, laius 3,8 m, kõrgus 3,8 m ja mass 18,6 tonni. Mire kasutati aastatel 1987–1991 35 ekspeditsioonil maailmameres (Atlandi, Vaikses ja India ookeanis). 2007. aastal põhjapooluse ekspeditsiooni käigus laskusid Mirid merepõhja.  Mir (sukelaparaat) – pildid, videod ja helifailid Wikimedia Commonsis
Annely Peebo

Annely Peebo (neiuna Annely Sarv; sündinud 16. novembril 1971 Võhmas) on eesti päritolu Austria ooperilaulja (metsosopran). Ta on lõpetanud Tallinna Muusikakeskkooli, kus ta õppis koorijuhtimise eriala ja klaverimängu. Seejärel õppis ta Viini Muusika ja Lavakunsti Ülikoolis (Universität für Musik und darstellende Kunst Wien) kammerlaulu Gerhard Kahry ja ooperilaulu Curt Malmi juhendamisel. Aastatel 1990–1994 laulis ta Eesti Filharmoonia Kammerkooris. Aastal 1997 debüteeris Peebo "Rigolettos" Viini Riigiooperis (Wiener Staatsoper) ja kuulus samast aastast Viini Rahvaooperi (Volksoper Wien) püsikoosseisu. Alates 2005. aastast töötab ta vabakutselise lauljana. Peebo on laulnud ooperirolle koos Plácido Domingo, José Carrerase, Andrea Bocelli, Stefania Bonfadelli, Renato Brusoni ja paljude teistega. Samuti on ta teinud koostööd maailmakuulsate dirigentidega nagu Claudio Abbado, Eri Klas, Tõnu Kaljuste, Neeme Järvi, Kristjan Järvi ja Paavo Järvi. Sügisel 2003 laulis Annely Peebo paavst Johannes Paulus II ametijuubeli – 25. aastapäeva puhul Vatikanis Beethoveni 9. sümfooniat. Teised tähtsündmused olid tema esinemine 2006. aasta jõulude ajal Viinis koos Juan Diego Flórezi ja Grace Bumbryga ning vabaõhu galakontserdid koos Andrea Bocelli (2003) ja José Carrerasega (2013) Tallinnas. Annely Peebo räägib viit keelt – eesti, inglise, saksa, vene ja prantsuse keelt. Annely on abielus austerlasest kinnisvaraärimehe Sascha Günthneriga ja neil on kaks poega – Leon Tristan ja Lauri Lennox. 2022. aasta kevadel määras Austria president Annely Peebole Kammersängeri tiitli (esimene eestlasest naislaulja) Ta on mänginud auhinnatud Prantsusmaa muusikafilmis "Les leçons de ténèbres" ning koos Marko Matverega juhtinud 2002. aasta Eurovisiooni lauluvõistlust Tallinnas Saku Suurhallis. Benjamin Britten "Kruvipööre" Giuseppe Verdi "Rigoletto" Britten "Suveöö unenägu" (Hermia) Wolfgang Amadeus Mozart "Cosi fan tutte" (Dorabella) Mozart "Figaro pulm" (Cherubino ) Mozart "Don Giovanni" (Donna Elvira) Georges Bizet "Carmen" (Mercedes) "Volksoper Wien: Annely Peebo". Originaali arhiivikoopia seisuga 24. september 2008. Vaadatud 26. juulil 2014. Annely Peebo: professionaalid ei nuta Naised, 25. jaanuar 2008. Maris Meiessaar. Annely Peebo: õnn on meis alati olemas, EPL, 13. detsember 2008. Annely Peebo sai teise lapse!, Õhtuleht, 6. veebruar 2009. Riina Luik. Annely Peebo kuldne kesktee, Postimees, 16. november 2009. ‎
Nautile

Nautile on mehitatud süvaveeliikur, mis kuulus Prantsuse Merendusinstituudile (Ifremer). Tänapäeval on see Pariisis asuva Teadus- ja Tööstusmuuseumi eksponaat. Süvaveeliikuriga Nautile (ekspluatatsioonis kuni 2018. aastani) võis laskuda kuni 6 km sügavusele. Meeskond oli kolmeliikmeline. Nautile loodi 1984. aastal mitme prantsuse ettevõtte koostöös (projekti üldjuht oli Ifremeri insener Jean-François Drogou). Nautile'i mõõtmed: pikkus 8 m, laius 2,7 m ja kõrgus 3,8 m. Kaal 19,5 tonni. Illuminaatorite arv: 3 (läbimõõt 12 cm)  Nautile – pildid, videod ja helifailid Wikimedia Commonsis
Ipatovo

Ipatovo on linn Venemaal Stavropoli krais, Ipatovo rajooni ja linnaringkonna keskus. Asub Kalause jõe ääres. Asula rajati 1860. aastal Tšemreki külana, mis 1880. aastal sai nime Vinodelnoje ja 1935. aastal Ipatovo kodusõjakangelase Pjotr Ipatovi järgi, kes hukkus asula kaitsmisel. Ipatovo sai linnaõigused 1979. aastal. 2023. aasta alguses oli linnas 25 682 elanikku. Степная колыбель героев. История Ипатовского муниципального района Ставропольского края. В. Н. Кротенко — Ставрополь: Эпоха-СК, 2014. 396 с..
Haidershofen

Haidershofen on vald (Gemeinde) Austrias Alam-Austria liidumaal Amstetteni ringkonnas. Haidershofen asub Mostviertelis, Ülem-Austria piiri ääres, Steyri lähedal. U. 14 % vallast on mets. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Statistik Austria: Bevölkerung zu Jahresbeginn 2002–2016 nach Gemeinden
Hollenstein an der Ybbs

Hollenstein an der Ybbs on vald (Gemeinde) Austrias Alam-Austria liidumaal Amstetteni ringkonnas. Hollenstein an der Ybbs asub Mostviertelis Ybbsi jõe ääres. U. 86 % valla pindalast on kaetud metsaga. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Statistik Austria: Bevölkerung zu Jahresbeginn 2002–2016 nach Gemeinden
Kematen an der Ybbs

Kematen an der Ybbs on vald (Marktgemeinde) Austrias Alam-Austria liidumaal Amstetteni ringkonnas. Kematen an der Ybbs asub Mostviertelis Ybbsi jõe ääres. U. 22 % valla territooriumist on kaetud metsaga. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Statistik Austria: Bevölkerung zu Jahresbeginn 2002–2016 nach Gemeinden
Neuhofen an der Ybbs

Neuhofen an der Ybbs on vald (Marktgemeinde) Austrias Alam-Austria liidumaal Amstetteni ringkonnas. Neuhofen an der Ybbs asub Mostviertelis, Hochkogelist põhja pool asuvates mägedes, Kornbergi jalamil. Vaatamata nimele ei asu see vahetult Ybbsi jõe ääres. U. 20 % valla pindalast on kaetud metsaga. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Statistik Austria: Bevölkerung zu Jahresbeginn 2002–2016 nach Gemeinden